jkorsvik/nowiki_second_scrape_merged huggingface dataset:
Torgeir Husby

Torgeir Husby (født 1. mars 1951) er en norsk lege med spesialitet innen psykiatri. Han er ansatt ved Diakonhjemmet sykehus hvor han er avdelingsoverlege.Husby var en av fire rettspsykiatere som ble satt til å vurdere Anders Behring Breiviks mentale helse. Den 29. november 2011 ble rapporten fremlagt for retten. Den konkluderte med at  Breivik gjennom en lengre periode har utviklet sykdommen paranoid schizofreni. Husby uttalte til avisen Verdens Gang at han ikke var i tvil om konklusjonen.Den 14. juni 2012 vitnet Husby i rettssaken mot Anders Behring Breivik. Han startet sitt vitnemål med å gå til angrep mot andres «fjerndiagnostiseringer». Det var på forhånd knyttet stor spenning til hvorvidt han ville opprettholde konklusjonen fra rapporten avgitt den 29. november 2011, noe han gjorde. I tilregnelighetsspørsmålet falt imidlertid Oslo tingrett i sin dom av 24. august 2012 ned på den motsatte konklusjon av Husby og Synne Sørheim.


== Referanser ==
Jardim de Alah

Jardim de Alah, eller Jardim de Alá, er en rektangulær park eller en rekke sammenhengende plasser sør i Rio de Janeiro. Den ligger langs østsida av kanalen som forbinder innsjøen Lagoa Rodrigo de Freitas med Atlanterhavet. Parken fungerer også som grense mellom bydelene Ipanema i øst og Leblon i vest.
Jardim de Alah ble anlagt i 1938. Navnet er en referanse til filmen The Garden of Allah fra 1936.
Avenida Delfim Moreira

Avenida Delfim Moreira er en aveny i Rio de Janeiro. Den går langs Atlanterhavet i den sørlige bydelen Leblon. I øst fortsetter den som Avenida Vieira Souto gjennom Ipanema, mens den har navnet Avenida Niemeyer gjennom Vidigal i vest. Langs den sørlige delen av avenyen går Leblons strandpromenade med Leblon-stranda nedafor.
Avenyen er svært eksklusiv, og har de høyeste boligprisene i hele Brasil.Avenyen er oppkalt etter advokaten Delfim Moreira da Costa Ribeiro.


== Referanser ==
Oslo Kammermusikkfestival

Oslo Kammermusikkfestival er en kammermusikkfestival som avholdes årlig over drøyt ei uke i august med Akershus festning som hovedscene. Festivalen ble etablert 1989 av Arve Tellefsen, og var den første kammermusikkfestival i Norge. Festivalen ledes siden 2011 av Kristin Slørdahl, med August Albertsen, Håvard Gimse og kunstnerisk leder Arve Tellefsen i programkomiteen. Styret består av formannen Thorvald Stoltenberg, Tellefsen, Tove Kvammen Midelfart, Åse Kleveland og Svein Aaser.


== Eksterne lenker ==
Offisielt nettsted
John Burdett

John Patrick Burdett (født 24. juli 1951) er en britisk krimforfatter. Hans bestselgende bok er Bangkok eight.


== Utgitte bøker ==
A Personal History of Thirst (1996)
The Last Six Million Seconds (1997)
Bangkok 8 (2003)
Bangkok Tattoo (2006)
Bangkok Haunts (2007)
The Godfather of Kathmandu (2010)
Vulture Peak, Alfred A. Knopf (2012) ISBN 978-0-307-27267-6
The Bangkok Asset, Alfred A. Knopf (2015) ISBN 978-0-307-27268-3


== Referanser ==


== Eksterne lenker ==
(en) John Burdett på Internet Movie Database
IRC (seiling)

IRC er et respittsystem innen regattaseiling der administreres av Royal Ocean Racing Club i Storbritannia. Systemet kom tidlig på 2000-tallet for å overta etter IMS-systemet og i 2008 hadde nesten 7500 båter fra mer enn 30 land et IRC sertifikat. Systemet brukes både i lokale regattaer og store internasjonale regattaer som Cowes Week, Fastnet Race, Cork Week, Voiles de St Tropez, Key West Race Week, Atlantic Rally for Cruisers, Middle Sea Race, Sydney to Hobart Race, Hamilton Island Race Week, China Sea Race, Philippines Presidents Cup, Phuket Kings Cup og Commodores’ Cup.
Systemet gir hver båt en korreksjonsfaktor (TCC), på samme måte som LYS systemet, som den utseilte tid skal multipliseres med for å få det tellende korrigerte tid. Men i motsetning til LYS-systemets empiriske korreksjonsfaktor er IRC-faktoren basert på teoretiske beregninger av båtens fartspotensiale. Systemet er åpent for alle typer kjølbåter og gir rom for avanserte båter med asymmetriske spinnakere, baugspryd, vannballast, kantbar kjøl, Code zero forseil etc.
IRC systemet forsøkes å holdes simplest mulig, og derfor trengs det ikke en offisiell måling av båtene, men bare en søknad fra eieren. For at konstruktører ikke skal utnytte svakheter i systemet holdes IRC-beregningene hemmelige. Beregningene baseres på båtens lengde, bredde, dypgang, deplasement, ballast, seilareal etc.


== Kilder ==
An Introduction to IRC av IRC (engelsk)


== Eksterne lenker ==
Offisielt nettsted 
Royal Ocean Racing Club
Suppose

«Suppose» er en amerikansk ballade, skrevet av Mel Glazer og Stephen Schlaks. 
Den ble fremført av Elvis Presley i Metro-Goldwyn-Mayer-filmen Speedway (1968). Presley spilte inn sangen i MGM Studios, Hollywood, 30. juni 1967. «Suppose» ble utgitt på soundtrackalbumet Speedway (RCA Victor LSP 3989 (stereo) og RCA Victor LPM 3989 (mono)) i 1968. MGM-produsent var Jeffrey Alexander.


== Referanser ==
Kjell Skjærvø

Kjell Asbjørn Skjærvø (født 8. juni 1948, død 15. mai 2022) var en norsk politisk aktivist og fagforeningsmann.
Skjærvø var en av lederne i den norske ml-bevegelsen. Han var fra Steinkjer, og tilhørte på slutten av 1960-tallet det aktive SUF-miljøet i byen. Senere bosatte han seg i Oslo, og da AKP(m-l) ble dannet satt Skjærvø i partiets sentralkomite.Skjærvø jobbet senere for fagbevegelsen, og var spesielt engasjert i arbeidet mot sosial dumping i arbeidslivet. Som ombud i Oslo Bygningsarbeiderforening og Fellesforbundet skrev han også håndbok for tillitsvalgte om temaet.


== Bibliografi ==
Sosial dumping fra A til Y – Håndbok for tillitsvalgte, Gyldendal (2011) ISBN/EAN: 9788205418097


== Referanser ==


== Eksterne lenker ==
Intervju med Skjærvø på Magasinett.org (Besøkt 2. desember 2011)
Jonas Bals: «En internasjonal strateg», omtale i Dagsavisen 19. mai 2022
Christian Stimson

Christian Stimson er en britisk båtkonstruktør. Han studerte «Yacht Design» (båtkonstruksjon) ved Southampton Institute of Technology og etablerte etterfølgende Stimson Yachts Ltd i Cowes. I starten konstruerte Stimson joller som
B28 og International 14, men har siden utviklet seg til å inkludere motorbåter, katamaraner og kjølbåter. Han har også vært involvert i den britiske America's Cup satsing i 2003 – «GBR Challenge».


== Kilder ==
Stimson Yachts Team besøkt 2. desember 2011 (engelsk)


== Eksterne lenker ==
Stimson Yachts
Christian Stimson av European Boatbuilder (engelsk)
Vidar Våde

Vidar Våde (født 21. mars 1942) er en norsk fagforeningsmann og politisk aktivist, bosatt i Tyssedal.
I lokalpolitikken i Odda har han opp gjennom årene vært en markert talsperson for RV, senere partiet Rødt.
Våde var en av de sentrale lederne i den norske ml-bevegelsen. På 1970-tallet satt han i sentralkomiteen i AKP(m-l).


== Bibliografi ==
Jan Gravdal og Vidar Våde, Tyssefaldene – krafttak i 100 år 1906-2006, Tyssedal 2006


== Referanser ==


== Eksterne lenker ==
Vidar Vådes hjørne på Rødt Hordalands nettsider (Besøkt 2. desember 2011)
Det Kongelige Biblioteks Have

Det Kongelige Biblioteks Have – eller Bibliotekshaven – er et haveanlegg på Slotsholmen i København. Den ble innviet i 1920 på stedet hvor den tidligere Tøjhushavnen lå. Haven er flankert av Rigsarkivet, Tøjhusmuseet, Det Kongelige Bibliotek og Provianthuset.
I 1863–1864 ble Christian IVs gamle krighavn, Tøjhushavnen, kastet igjen etter å ha ligget ubenyttet i mange år. I årene etter ble det oppført flere militære verkstedsbygninger på stedet.
I 1898–1906 ble det oppført en ny bygning til Det Kongelige Bibliotek på tomten etter tegninger av Hans J. Holm, og biblioteket flyttet fra sine lokaler i Frederik IIIs gamle biblioteksbygning til den nye bygningen. I 1920 anla havearkitekt Jens Peder Andersen og arkitektene Thorvald Jørgensen og Johannes Magdahl Nielsen et haveanlegg foran biblioteket på det område hvor krigshavnen tidligere hadde ligget. Et lite basseng midt i haven minner om havnen.
To indre gårder og forarealet mot havnen er utformet av Edvard Glæsel.
I 1923 ble anlegget premiert av Foreningen til Hovedstadens Forskønnelse.


== Referanser ==


== Eksterne lenker ==
Slots- og Ejendomsstyrelsen Arkivert 9. juni 2011 hos Wayback Machine. om Det Kongelige Biblioteks Have
Rør gård

Rør gård  er en gård i Ringsaker kommune i Innlandet. 


== Navn og opprinnelse ==
Navnet er et usammensatt naturnavn, opprinnelig a Reyri, som betyr gården som ligger på en røys. Navnet ble skrevet Roor i 1520, Røer i 1616 og senere Rør og Røhr i løpet av dansketiden. I dag brukes Rør og Røhr om hverandre. Rør gård er en av Ringsakers eldste gårder, og har trolig vært bebodd siden landbrukets pionertid i senere steinalder.   


== Historie ==
Rør er omtalt i Haakon Hærdebreds saga og flere steder i Kongesagaene. Gården var jarlesete for jarl Sigurd Hallvardsson (el Håvardson) som falt i slaget på Re i Ramnes i 1163.  Sigurd jarl var ifølge sagaen sønn til en høvding på Rør, Hallvard Hauldr. Sammen med andre høvdinger og venner til kongene Øystein og Sigurd, deltok Sigurd fra Rør i kampene mot den tredje kongen, Inge Krokrygg. Både kong Sigurd og Kong Øystein ble drept. Sønnen til Kong Sigurd, Håkon fikk deretter kongsnavn og ble tatt til høvding over hærflokken. Han ble kalt Håkon Herdebrei.  Håkon Herdebrei og Sigurd fra Rør drepte kong Inge, i tillegg til flere av kong Inges høvdinger. I 1161 dro Håkon til Nidaros. Der holdt han ting og ble tatt til konge over hele landet. Han ga da Sigurd fra Rør jarlenavn. Det skulle til enhver tid bare være en jarl i landet. Jarlen sverget troskap til kongen med en spesiell ed. Jarletittelen ble gitt til sønner eller brødre av kongen, eller til nært inngifte menn i kongefamilien. Det antas at Sigurd jarl hadde nær tilknytning til kongeætten. Sigurd jarl hadde et sverd som het Bastard. Ifølge sagaen sa Sigurd før han ble drept i slaget på Re: «Det vet Gud at jeg heller ville nå Erling Skakke med et eneste hogg av Bastard, enn å få mye gull.» 
Senere var Rør embetsgård fra 1500-tallet til 1797, da lagmannsembetet ble opphevet. Den siste lagmannen på Rør gård var kammerråd Johan Friedrich Schwabe. Hovedbygningen ble bygget i 1792, på bestilling fra kammerråd Schwabe, og har i dag Norges eneste bevarte tingstue. Prins Christian August av Augustenborg skal angivelig ha overnattet i rommet som den dag i dag blir kalt «Prinsekammerset».


== Referanser ==
Gro Hagemann

Gro Hagemann (født 3. september 1945 i Oslo) er en norsk professor i historie ved Universitetet i Oslo og har særlig forsket på kvinnehistorie. 
Hagemann vokste opp på Frogner i Oslo. Hun studerte først sosiologi og fikk avgjørende inspirasjon fra Max Webers historiske arbeider. Hun tok hovedfag i 1973 om politisk strid om arbeidsforhold for kvinner på tidlig 1900-tallet. Etter hovedfag arbeidet hun som arkivar og reiste rundt og registrerte kvinnehistoriske arkiv. Hun blir regnet som en av grunnleggerne av kvinnehistorie som eget forskningsfelt i Norge. Hun tok doktorgraden i 1989. Hun var forsker ved Institutt for samfunnsforskning fra 1992 til 1996 og hadde samtidig en bistilling som professor ved Senter for kvinneforskning. I 1996 ble hun ansatt som professor i historie ved UiO.
Hagemann har bakgrunn fra ml-bevegelsen, og var aktiv i Kvinnefronten på 1970-tallet. Sammen med Kitty Strand var hun sentral i utformingen av kvinnepolitikken i AKP(m-l). Hun forlot partiet i 1984, sammen med en gruppe som kritiserte AKP(m-l) for å ha brutt «med sentrale kommunistiske prinsipper».Hun mottok Gina Krog-prisen i 2009.


== Bibliografi ==
(no) Publikasjoner av Gro Hagemann i BIBSYS
(no) Publikasjoner av Gro Hagemann i forskningsdokumentasjonssystemet CRIStin
Lavtlønnsyrker blir til: kvinnearbeid og kjønnsskiller i søm og telekommunikasjon 1870–1940, doktorgradsavhandling (1989)
Skolefolk: lærernes historie i Norge (1992)
Kjønn og industrialisering (1994)
Det moderne gjennombrudd 1870–1905, bind 9 i Aschehougs Norgeshistorie (1997)
Feminisme og historieskriving – inntrykk fra en reise, Universitetsforlaget (2003)
Twentieth-century housewives meanings and implications of unpaid work, (med Hege Roll-Hansen), Unipub forlag (2005)
Med kjønnsperspektiv på norsk historie fra vikingtid til 2000-årsskiftet (Med Kari Melby ; Hilde Sandvik m.fl.) Cappelen (2005)


== Referanser ==


== Eksterne lenker ==
(en) Gro Hagemann på Internet Movie Database
Jaren Hornmusikkforening

Jaren Hornmusikkforening er et norsk brassband med tilhørighet på Jaren på Hadeland. Korpset ble stiftet 10. mars 1936, og er tilsluttet Norges Musikkorps Forbund. 
Korpset deltar årlig i elitedivisjon i Norgesmesterskapet for brassband og Siddis Brass.   
Tanken om en musikkforening kom visstnok fram på et møte i Jaren sosialdemokratiske forening, men det ble først alvor da brødrene Kolbjørn og Halvdan Bergli begynte å arbeide med saken. På stiftelsesmøtet 10. mars ble det utarbeidet lover og avholdt valg. I 1975 gikk korpset over fra å være et janitsjarkorps til å bli et rent brassband med bare messinginstrumenter. Korpset deltok i norgesmesterskapet for første gang i 1980.  


== Dirigenter ==
1936-1945 Knut Rogne
1945-1951 Magne Skjervum
1951-1960 Kåre Åmot
1960  Magne Skjervum
1960-1973 Asbjørn Gjerdingen
1971-1974 Edvard Skjervum
1974-1977 Asbjørn Gjerdingen
1977-1986 Børre Børresen
1986-1990 Njål Inge Enger
1990-1992 Ole Kristian Egge
1990-1992 Goff Richards
1992-1998 Trond Elnes
1998-2000 Bengt Eklund
1999-2000 Trond Korsgård
2000-2009 Helge Haukås
2010-2011 Garry Cutt
2012-2017 Howard Evans
2017-  Florent Didier


== Eksterne lenker ==
Korpsets hjemmeside
https://brassbandresults.co.uk/bands/jaren-hornmusikkforening/
Tietgenkollegiet

Tietgenkollegiet er et kollegium som ligger ved Københavns Universitet Amager, IT-Universitetet og DR Byen i Ørestad ved København. Tietgenkollegiet ble oppført 2004–2005 med Nordea-fonden som byggherre. Bygningen er tegnet av Boje Lundgaard & Lene Tranberg arkitekter og består av 360 leiligheter fordelt på seks etasjer i en sirkelrund bygning som omgir en atriumgård. Fasaden er kledd med den kobberholdige legeringen tambak. Bygningen kjennetegnes ved forskudte vinduspartier og altaner. 
Kollegiet er oppkalt etter finansmannen Carl Frederik Tietgen.


== Eksterne lenker ==
Tietgenkollegiets hjemmeside
Studentersang

«Studentersang» er en revyvise eller en festmarsj, kjent fra studentmiljøet i Trondheim.  Visen er oftest kjent som «Studenter i den gamle stad», mens den egentlige tittel er «Nu klinger igjennom den gamle stad».
Sangen ble opprinnelig skrevet av Frode Rinnan til UKErevyen Cassa Rossa i 1929. Melodien er hentet fra «Godiva's Hymn», eller «Engineer's Drinking Song», en drikkevise kjent fra flere universiteter i USA og Canada. Den er en av de hyppigst benyttede gamle revyvisene fra UKA, og betraktes av mange som Trondheimsstudentenes «Nasjonalsang». Den synges i dag gjerne som allsang i forbindelse med fester, møter og andre festlige lag, for eksempel knyttet til Studentersamfundet i Trondhjem og NTNU (tidligere NTH), inkludert linjeforeningene.


== Trivia ==
Otto Nielsen laget i 1967 programserien «Nu klinger» på NRK radio, bestående av ti timeslange programmer. Serien omhandlet UKAs første 50 års historie og inneholdt mange både original- og nyinnspillinger av UKErevyens viser.
Ved Institutt for fysikk ved NTNU har man to professorforeninger, den ene for og den andre mot bruk av moll i det siste verset.
I Nordre gate i Trondheim står statuen «Studenten i den gamle stad».


== Se også ==
Studentersamfundets Interne Teater


== Eksterne lenker ==
Studentersamfundets Interne Teater – tekst og lydopptak
Utenriksstasjon

En utenriksstasjon er en stats diplomatiske eller konsulære representasjon i en annen stat eller i en internasjonal organisasjon. Ofte benyttes andre navn som ambassade, konsulat eller legasjon.
Utenriksstasjoner har ikke ekstraterritoriell status. I stedet får utenriksstasjonene spesielle privilegier, slik som diplomatisk immunitet, gjennom Wien-konvensjonen om diplomatisk samkvem. Dette innebærer at vertsstaten ikke kan gå inn på stasjonens område uten tillatelse fra stasjonssjefen.


== Navn ==
ambassade
legasjon
konsulat
generalkonsulat
visekonsulat
gesandtskap
fast delegasjon


== Se også ==
Nordiske utenriksstasjoner
Distrikter i Himachal Pradesh

Liste over distrikter i Himachal Pradesh. Distriktene er en administrativ inndeling av den indiske delstaten Himachal Pradesh.


== Referanser ==
Adivasi

Adivasi (sanskrit, nepali, hindi: आदिवासी; ādivāsī) er en betegnelse som benyttes om en heterogen gruppe av stammefolk som ofte hevder å være Indias urfolk. Det benyttes om stammer som ikke er av et indoarisk opphav. Noen ganger brukes benevnelsen også om stammefolk som ikke en gang snakker et dravidisk språk, og som ofte er av et tibetoburmansk opphav. Ordet brukes i samme betydning i Nepal, sammen med betegnelsen janajāti (nepali: जनजाति), selv om den politiske sammenhengen varierte historisk under Shah-dynastiet og Rana-dynastiet.
Distrikter i Jammu og Kashmir

Liste over distrikter i Jammu og Kashmir. Distriktene er en administrativ inndeling av den indiske delstaten Jammu og Kashmir. 


== Referanser ==
Halbi

Halbi, også kalt bastari, halba, halvas, halabi, halvi, mahari og mehari, er et indoarisk språk innenfor den østlige sonen som tales av omkring 500,000 mennesker hos oriyafolket, hvorav 200,000 har det som andrespråk (per 2001). Noen halbitalende bruker bhatri som andrespråk.
Halbi er ansett som en dialekt av oriya og blir skrevet i oriyaskrift og devanagari.
Friidrett under Asialekene 1990

Friidrett under Asialekene 1990. Friidrett var en av flere sporter under de ellevte Asialekene som ble arrangert i Beijing i Kina i perioden 22. til 7. oktober 1990. Det var totalt 43 øvelser, 24 for menn og 19 for kvinner. Kina ble beste nasjon med tjueni gullmedaljer foran Japan med sju.


== Medaljer ==


== Resultater ==


=== Menn ===


=== Damer ===


== Eksterne lenker ==
Página de los Juegos Asiáticos de 1990
Valbyparken

Valbyparken er en park som ligger i Valby i København med et areal på 64,2 ha. Parken ligger syd for Valby Idrætspark ut mot Kalvebod Strand. 
Parken ligger på den gamle Valby Fælled som ble benyttet som losseplass fra 1913 til 1937. Det ble anlagt gressplener på området samt busker og trær og 1. september 1939 åpnet den nye byparken for offentligheten.Andre etappe av parken sto ferdig i 1952. Parken har vært fredet siden 1966. 
I forbindelse med Kulturby 96 i 1996 ble det anlagt 17 temahaver i parken.I 1990-årene kom det også en ny skog, en poppelallé og en sjø til og i 2001 ble en 20 000 m2 stor naturlekeplass innviet.
I 2004 ble det anlagt en discgolfbane til fri avbenyttelse.


== Referanser ==


== Eksterne lenker ==
Valbyparken fra Københavns kommune
Park Won-soon

Park Won-soon (født 26. mars 1956 i Changnyeong i Sør-Gyeongsang, død 9. juli 2020 i Seoul) var en sørkoreansk advokat og liberal politiker. 


== Utdanning ==
Park var ett av syv barn i en fattig familie som bodde på landet. Han gikk på et elitegymnas i hovedstaden Seoul og etterpå begynte han på Seoul nasjonale universitet, landets mest prestisjetunge universitet. På grunn av at han hadde deltatt i protestaksjoner mot militærregjeringen til Park Chung-hee, ble han fengslet i fire måneder og utvist fra universitetet. Etter fengselsoppholdet studerte han historie ved Dankook-universitetet i Seoul og senere tok han avgangseksamen i internasjonal rett ved London School of Economics og i statsvitenskap ved University of London.


== Politiker ==
Han ble den 26. oktober 2011 valgt til borgermester i Seoul. Han stilte som uavhengig kandidat, men med støtte fra opposisjonspartiene i landets parlament, Det demokratiske partiet og Demokratisk arbeiderparti.
Valget ble ansett som et stort nederlag for det regjerende konservative partiet Det store nasjonalpartiet. Partiets senere kandidat til presidentvalget i 2012, Park Geun-hye, hadde åpent støttet partiets kandidat, Na Kyung-won. En av opposisjonens mulige presidentkandidater, IT-gründeren Ahn Cheol-soo, støttet Park Won-soon. Det demokratiske partiet støttet Park Won-soon ettersom en ikke klarte å nominere en kandidat fra eget parti. Park kunne dessuten enklere selges inn som uavhengig, ettersom han ikke var medlem i noe parti.I forkant av parlamentsvalget i Sør-Korea i april 2012 meldte Park seg inn i opposisjonspartiet Det demokratiske enhetspartiet.Park ble gjenvalgt som borgermester i  Seoul i juni 2014 og i juni 2020.


== Aktivisme ==
Park var en av grunnleggerne til Chamyeoyeondae (engelsk: People's Solidarity for Participatory Democracy), en ikke-statlig organisasjon som fremmer demokrati og menneskerettigheter i Sør-Korea.Han var også kjent for å ha vært en advokatene til en kvinnelig student som vant landets første sextrakaseringssak- mot en politimann i Bucheon i 1986.


== Død ==
Park ble funnet død på Bugakberget i Seoul 9. juli 2020.


== Referanser ==


== Eksterne lenker ==
(en) «Ruling party tastes defeat in Seoul» Arkivert 29. november 2011 hos Wayback Machine., Asia Times Online 28. oktober 2011 (kommentar til valget)
Khandeshi

Khandeshi er et indoarisk språk innenfor den vestlige sonen, som befinner seg mellom språkene bhili og marathi. Det blir noen ganger også omtalt som en språkgruppe bestående av khandeshi (1,6 millioner talende i Maharashtra), dhanki (140,000 talende i Gujarat) og ahirani som kommer fra abhirakasten (10 millioner talende i Maharashtra og Gujarat).
Friidrett under Asialekene 1994

Friidrett under Asialekene 1994. Friidrett var en av flere sporter under de tolvte Asialekene som ble arrangert i Hiroshima i Japan i perioden 2. til 16. oktober 1994. Det var totalt 43 øvelser, 24 for menn og 19 for kvinner. Kina ble beste nasjon med tjueto gullmedaljer foran Japan med fem.


== Medaljer ==


== Resultater ==


=== Menn ===


=== Damer ===


== Eksterne lenker ==
Asian Games Results. GBR Athletics.
Women's relay medallists.
Men's relay medallists.
Sven Henriksen (bokser)

Sven Henriksen (født 29. januar 1929, død 25. februar 2011) var en norsk bokser som representerte Tønsberg-Kameratene. Henriksen ble norgesmester i boksing i 1957.
Han var boksetrener og bygget opp et treningssted i Røssedalen, Fon i Ramnes.


== Referanser ==
Augustus Hoernle

Augustus Rudolf Hoernle (født 1841 Secundra nær Agra i India, død 12. november 1918) var en britisk orientalist, som ble født i India som sønn av en anglikansk prest.
Han gikk på skole i Sveits og flyttet senere til London hvor han studerte sanskrit under Theodor Goldstücker. Han vendte tilbake til India i 1865, hvor han først underviste ved Banaras Hindu University og senere ved Universitetet i Calcutta.
Hoernle var nesten hele sitt liv engasjert i studiene av indoariske språk og er kanskje best kjent for sin dechiffrering av Bowermanuskriptet som ble samlet av Hamilton Bower i Kinesisk Turkestan.Hoernle ledet på sine eldre dager Asiatic Society of Bengal før han pensjonerte seg i Oxford. Det var i hans tid der at han mottok, ble lurt av og publiserte en bok basert på forfalskede khotanesiske manuskripter, produsert av Islam Akhun og videreformidlet gjennom den britiske konsulen George Macartney. Sannheten om disse manuskriptene ble avslørt for ham av den ungarske oppdagelsesreisende arkeologen Aurel Stein. Hoernles rykte overlevde likevel denne avsløringen, og hendelsen ble utelatt i hans biografiske omtale.


== Referanser ==
Friidrett under Asialekene 1998

Friidrett under Asialekene 1998. Friidrett var en av flere sporter under de 13. Asialekene som ble arrangert i Bangkok i Thailand i perioden 2. til 16. oktober 1998. Det var totalt 45 øvelser, 24 for menn og 21 for kvinner. Kina ble beste nasjon med 15 gullmedaljer foran Japan med 12.


== Medaljer ==


== Resultater ==


=== Menn ===


=== Damer ===


== Eksterne lenker ==
Página de los Juegos Asiáticos de 1998
Friidrett under Asialekene 2002

Friidrett under Asialekene 2002. Friidrett var en av flere sporter under de fjortende Asialekene som ble arrangert i Busan i Sør-Korea i perioden 2. til 16. oktober 2002. Det var totalt 45 øvelser, 24 for menn og 21 for kvinner. Kina ble beste nasjon med fjorten gullmedaljer foran India og Saudi-Arabia med sju hver.


== Medaljer ==


== Resultater ==


=== Menn ===


=== Damer ===


== Eksterne lenker ==
Results - GBR Athletics
Distrikter i Rajasthan

Liste over distrikter i Rajasthan. Distriktene er en administrativ inndeling av den indiske delstaten Rajasthan. 


== Referanser ==